যোগেন্দ্র যাদব
যোগেন্দ্র যাদব (জন্ম ৫ সেপ্টেম্বর ১৯৬৩) একজন ভারতীয় আন্দোলনকর্মী এবং রাজনীতিবিদ। তার প্রধান আগ্রহ হলো রাষ্ট্রবিজ্ঞান এবং সামাজিক বিজ্ঞান। ২০০৪ সাল থেকে তিনি দিল্লির সেন্টার ফর দ্য স্টাডি অফ ডেভলপিং সোসাইটিস (সিএসডিএস) এর একজন সিনিয়র ফেলো। তিনি ২০১০ সালে ভারত সরকারের মানব সম্পদ উন্নয়ন মন্ত্রণালয় দ্বারা গঠিত বিশ্ববিদ্যালয় মঞ্জুরি কমিশন (ইউজিসি) এবং শিক্ষার অধিকার (রাইট টু এডুকেশন) আইন সংক্রান্ত জাতীয় উপদেষ্টা কাউন্সিলের (এনএসি-আরটিই) প্রাক্তন সদস্য। ২০১৫ সাল পর্যন্ত তিনি আম আদমি পার্টির জাতীয় নির্বাহী সদস্য ছিলেন। তিনি ২০২০-২০২১ সালের ভারতীয় কৃষক আন্দোলনের অন্যতম নেতা। যাদব স্বরাজ অভিযান এবং জয় কিসান আন্দোলনের একজন প্রতিষ্ঠাতা সদস্য। তিনি স্বরাজ ভারতের প্রথম এবং বর্তমান জাতীয় প্রেসিডেন্ট হিসেবেও কর্মরত।